CELEX: 31989R1486
Language: el
Date: 1989-05-30 00:00:00
Title: Κανονισμός (ΕΟΚ) αριθ. 1486/89 της Επιτροπής της 30ής Μαΐου 1989 περί μειώσεως των τιμών βάσης και αγοράς για τα νεκταρίνια για την περίοδο 1989 μετά την υπέρβαση του κατωφλίου παρέμβασης

Avis juridique important

|

31989R1486

Κανονισμός (ΕΟΚ) αριθ. 1486/89 της Επιτροπής της 30ής Μαΐου 1989 περί μειώσεως των τιμών βάσης και αγοράς για τα νεκταρίνια για την περίοδο 1989 μετά την υπέρβαση του κατωφλίου παρέμβασης  

Επίσημη Εφημερίδα αριθ. L 147 της 31/05/1989 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 1486/89 ΤΗΣ ΕΠΙΤΡΟΠΗΣ  της 30ής Μαΐου 1989  περί μειώσεως των τιμών βάσης και αγοράς για τα νεκταρίνια για την περίοδο 1989 μετά την υπέρβαση του κατωφλίου παρέμβασης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 16α παράγραφος 5,  Εκτιμώντας:  ότι με τον κανονισμό (ΕΟΚ) αριθ. 1404/88 της Επιτροπής (3) το κατώφλιο παρέμβασης για τα νεκταρίνια για την περίοδο 1988 έχει καθοριστεί σε 37 272 τόνους·  ότι το άρθρο 16α παράγραφος 1 του κανονισμού (ΕΟΚ) αριθ. 1035/72 ορίζει ότι εάν, κατά τη διάρκεια δεδομένης περιόδου, τα μέτρα παρέμβασης που έχουν ληφθεί για τα νεκταρίνια στην Κοινότητα με τη σύνθεσή της στις 31 Δεκεμβρίου 1985 κατ' εφαρμογή των άρθρων 15, 15β, 19 και 19α του εν λόγω κανονισμού αφορούν ποσότητες που υπερβαίνουν το κατώφλιο που έχει ορισθεί γι' αυτή την ίδια περίοδο, οι τιμές βάσης και αγοράς που καθορίζονται για την επόμενη περίοδο εμπορίας μειώνονται κατά 1 % ανά μερίδα 2 500 τόνων που υπερβαίνουν το κατώφλιο·  ότι σύμφωνα με πληροφορίες που έδωσαν τα κράτη μέλη, τα μέτρα παρέμβασης που έχουν ληφθεί για τα νεκταρίνια στην Κοινότητα με τη σύνθεσή της στις 31 Δεκεμβρίου 1985 κατά τη διάρκεια της περιόδου 1988 αφορούσαν 91 141 τόνους· ότι διαπιστώθηκε από την Επιτροπή υπέρβαση κατά 53 869 τόνους του κατωφλίου παρέμβασης που έχει καθορισθεί γι' αυτή την περίοδο·  ότι, ως εκ τούτου, οι τιμές βάσης και αγοράς που έχουν καθοριστεί για τα νεκταρίνια και για την περίοδο 1989, από τον κανονισμό (ΕΟΚ) αριθ. 1120 του Συμβουλίου (4), πρέπει να μειωθούν κατά 20 %·  ότι η Ισπανία κατά την πρώτη φάση και η Πορτογαλία κατά το πρώτο στάδιο επιτρέπεται να διατηρήσουν, στον τομέα των οπωροκηπευτικών, τους κανόνες που ίσχυαν υπό το εθνικό καθεστώς για την οργάνωση της εσωτερικής γεωργικής τους αγοράς, σύμφωνα με τους όρους που προβλέπονται αντίστοιχα στα άρθρα 133 έως 135 και 262 έως 265 της πράξης προσχώρησης· ότι, ως εκ τούτου, οι τιμές και τα ποσά που καθορίζονται από τον παρόντα κανονισμό ισχύουν μόνο για την Κοινότητα με τη σύνθεσή της στις 31 Δεκεμβρίου 1985·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές βάσης και οι τιμές αγοράς που καθορίζονται, για τα νεκταρίνια (συμπεριλαμβανομένων των BRUGNONS) και για την περίοδο 1989, από τον κανονισμό (ΕΟΚ) αριθ. 000/89 μειώνονται κατά 20 % και διαμορφώνονται ως εξής:  (Ecu/100 kg καθαρού βάρους)  1.2,3 //  //  // Περίοδοι   // Για την περίοδο από 1ης Ιουνίου  έως 31 Αυγούστου 1989   // 1.2.3 //  // Τιμή βάσης   // Τιμή αγοράς   //    //   //  // Ιούνιος   // 47,92   // 23,00   // Ιούλιος και Αύγουστος  // 43,54   // 20,90   //    //   //  Οι τιμές αυτές αφορούν τα νεκταρίνια των ποικιλιών Armking, Crimsongold, Earley Sun Grand, Fantasia, Independence, May Grand, Nectared, Snow Queen και Stark red gold, κατηγορίας της ποιότητας Ι, μεγέθους 61 έως 67 χιλιοστών, που παρουσιάζονται σε συσκευασία. Δεν συμπεριλαμβάνεται το κόστος της συσκευασίας στην οποία παρουσιάζεται το προϊόν.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαΐου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 29. 4. 1989, σ. 12.  (3) ΕΕ αριθ. L 129 της 25. 5. 1988, σ. 13.  (4) ΕΕ αριθ. L 118 της 29. 4. 1989, σ. 14.